Hanna Palamaa

Hanna Elisabeth Palamaa (s. 8. syyskuuta 1977 Helsinki) on entinen suomalainen seiväshyppääjä. Hän edusti Espoon Tapioita ja häntä valmensi Kari Kosola.

Hän saavutti Kalevan kisoissa kultaa vuonna 2003 tuloksella 400 cm. Hän voitti myös kaksi hopeaa, vuonna 2001 tuloksella 385 cm ja vuonna 2004 tuloksella 395 cm. SM-halleissa hän voitti kultaa vuonna 2004 tuloksella 400 cm. Suomi–Ruotsi-maaotteluun hän osallistui kolme kertaa, vuosina 2002, 2003 ja 2004. Hän oli neljäs sekä 2002 (410 cm) että 2003 (390 cm) ja jäi ilman tulosta 2004.

Hänen ennätyksensä ulkoradoilla on 410 cm, jonka hän hyppäsi Lappeenrannassa 18. elokuuta 2002. Sisäradoilla hänen ennätyksensä on Bowling Greenissä, Ohiossa 22. helmikuuta 2002 hypätty 411 cm.

Lähteet 
 

Suomalaiset seiväshyppääjät
Vuonna 1977 syntyneet
Elävät henkilöt